CELEX: 32016R0533
Language: sl
Date: 2016-03-31 00:00:00
Title: Izvedbena uredba Komisije (EU) 2016/533 z dne 31. marca 2016 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

6.4.2016   
               
               
                  SL
               
               
                  Uradni list Evropske unije
               
               
                  L 89/4
               
            IZVEDBENA UREDBA KOMISIJE (EU) 2016/533
      z dne 31. marca 2016
      o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
      ob upoštevanju naslednjega:
      
                  (1)
               
               
                  Uredba (EGS) št. 2658/87 določa nomenklaturo blaga (v nadaljnjem besedilu: kombinirana nomenklatura), ki je navedena v Prilogi I k navedeni uredbi.
               
            
                  (2)
               
               
                  Zaradi pravne varnosti je treba opredeliti, kako se določi vsebnost beljakovin v pijačah na osnovi soje, uvrščenih pod tarifni podštevilki 2202 90 11 in 2202 90 15 kombinirane nomenklature.
               
            
                  (3)
               
               
                  Za določanje vsebnosti surovih beljakovin bi bilo treba uporabljati Kjeldahlovo metodo, določeno v Uredbi Komisije (ES) št. 152/2009 (2). Kjeldahlova metoda je zaradi svoje univerzalnosti, natančnosti in ponovljivosti mednarodno priznana metoda za določanje vsebnosti beljakovin v živilih. Konverzijski faktor za določanje vsebnosti beljakovin na podlagi skupne vsebnosti dušika je odvisen od vrste beljakovine v vzorcu. Glede na to, da je treba v tem primeru določiti vsebnost sojinih beljakovin, bi bilo treba uporabiti konverzijski faktor 6,25.
               
            
                  (4)
               
               
                  Zato bi bilo treba v poglavje 22 drugega dela kombinirane nomenklature dodati novo dodatno opombo, da se zagotovi enotna razlaga kombinirane nomenklature po vsej Uniji.
               
            
                  (5)
               
               
                  Zato bi bilo treba Uredbo (EGS) št. 2658/87 ustrezno spremeniti.
               
            
                  (6)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      V poglavju 22 drugega dela kombinirane nomenklature, določene v Prilogi I k Uredbi (EGS) št. 2658/87, se doda naslednja dodatna opomba 13:
      
         
                     „13.
                  
                  
                     Pri tar. podšt. 2202 90 11 in 2202 90 15 se vsebnost beljakovin določi z množenjem skupne vsebnosti dušika, izračunane po metodi iz točk 2 do 8 dela C Priloge III k Uredbi Komisije (ES) št. 152/2009 (*), s faktorjem 6,25.
                  
               
      Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 31. marca 2016
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor za obdavčenje in carinsko unijo
            
         
      
      
         (1)  UL L 256, 7.9.1987, str. 1.
      
         (2)  Uredba Komisije (ES) št. 152/2009 z dne 27. januarja 2009 o določitvi metod vzorčenja in analitskih metod za uradni nadzor krme (UL L 54, 26.2.2009, str. 1).